CELEX: 62009CA0549
Language: hu
Date: 2011-10-20 00:00:00
Title: C-549/09. sz. ügy: A Bíróság (hatodik tanács) 2011. október 20-i ítélete — Európai Bizottság kontra Francia Köztársaság (Tagállami kötelezettségszegés — Állami támogatások — A haltenyésztők és halászok javára nyújtott támogatások — E támogatásokat a közös piaccal összeegyeztethetetlennek nyilvánító határozat — A jogellenesnek és a közös piaccal összeegyeztethetetlennek nyilvánított támogatások haladéktalan visszatéríttetésére, valamint a Bizottság erről való tájékoztatására vonatkozó kötelezettség — A végrehajtás elmaradása — A végrehajtás teljes lehetetlensége)

10.12.2011   
            
            
               HU
            
            
               Az Európai Unió Hivatalos Lapja
            
            
               C 362/5
            
         A Bíróság (hatodik tanács) 2011. október 20-i ítélete — Európai Bizottság kontra Francia Köztársaság
   (C-549/09. sz. ügy) (1)
   
   (Tagállami kötelezettségszegés - Állami támogatások - A haltenyésztők és halászok javára nyújtott támogatások - E támogatásokat a közös piaccal összeegyeztethetetlennek nyilvánító határozat - A jogellenesnek és a közös piaccal összeegyeztethetetlennek nyilvánított támogatások haladéktalan visszatéríttetésére, valamint a Bizottság erről való tájékoztatására vonatkozó kötelezettség - A végrehajtás elmaradása - A végrehajtás teljes lehetetlensége)
   2011/C 362/06
   Az eljárás nyelve: francia
   
      Felek
   
   
      Felperes: Európai Bizottság (képviselők: E. Gippini Fournier és K. Walkerová meghatalmazottak)
   
      Alperes: Francia Köztársaság (képviselők: G. de Bergues és J. Gstalter meghatalmazottak)
   
      Tárgy
   
   Tagállami kötelezettségszegés — A Franciaország által a haltenyésztők és a halászok kedvezményezésére bevezetett támogatási intézkedésekről szóló, 2004. július 14-i 2005/239/EK bizottsági határozatnak (HL 2005. L 74., 49. o.) való megfeleléshez szükséges intézkedések meghozatalának elmulasztása — A jogellenesnek és a közös piaccal összeegyeztethetetlennek minősített támogatások haladéktalan visszatéríttetésére és a Bizottság erről való tájékoztatására vonatkozó kötelezettség
   
      Rendelkező rész
   
   
               1.
            
            
               A Francia Köztársaság — mivel az előírt határidőn belül nem tett eleget a Franciaország által a haltenyésztők és a halászok kedvezményezésére bevezetett támogatási intézkedésekről szóló, 2004. július 14-i 2005/239/EK bizottsági határozatnak az e határozat 2. és 3. cikkében jogellenesnek és a közös piaccal összeegyeztethetetlennek nyilvánított támogatások kedvezményezettektől való visszatéríttetésével — nem teljesítette az EUMSZ 288. cikk negyedik bekezdéséből és az említett határozat 4. cikkéből eredő kötelezettségeit.
            
         
               2.
            
            
               A Bíróság a Francia Köztáraságot kötelezi a költségek viselésére.
            
         
      (1)  HL C 80., 2010.3.27.